I dag sættes soldater ind ved synagogen i København og ved den tyske grænse. 'Koranklodser' er blevet en permanent del af gadebilledet i flere storbyer. Vi kontrolleres, vores frihed begrænses, og vi overvåges som aldrig før.

Og imens fortsætter migrationen fra de muslimske lande.

Politikerne bryster sig af, at migranterne ikke kommer i samme tempo som før.

Og det er korrekt. Men så længe de tusinder af muslimske migranter, der allerede er kommet, ikke er sendt hjem, så længe der er tale om folk, der i alt for ringe grad forsørger sig selv, overholder vores lovgivning og opdrager deres børn til at respektere vores værdier, så længe vil den økonomiske, kulturelle og sociale regning vokse sig større.

Problemerne bliver ikke løst. Politikernes lappeløsninger indebærer blot, at problemerne langsomt bliver værre.

Kvinder bliver voldtaget, mænd udsættes for vold og afpresning, ældre bliver overfaldet, børn bliver chikaneret, jøder og islamkritikere bliver truet på livet og homoseksuelle bliver forfulgt.

Antallet af anmeldelser af vold og grov vold er steget til det højeste niveau i årtier. Og antallet af anmeldelser af voldtægter, blufærdighedskrænkelser, afpresning, tvang, frihedsberøvelse og trusler er steget til det højeste niveau nogensinde.

Det er en fuldstændigt uacceptabel afvikling af vores frie og trygge samfund.

Derfor har Nye Borgerlige tre ufravigelige krav til enhver borgerlig politiker, der ønsker vores opbakning til at danne regering:

1. Fuldt asylstop

2. Udvisning af kriminelle udlændinge konsekvent og efter første dom

3. Udenlandske statsborgere skal forsørge sig selv.

Det er ikke, fordi vi mener, at vores mandater er mere værd end andre. Men hvis ikke vi får løst problemerne med udlændingepolitikken, så kan alt andet være lige meget. Derfor er vi nødt til at sætte politikerne stolen for døren.

Afviklingen af vores frie og trygge samfund skal vendes nu, før det er for sent.